Takerḍa-agi, teskan-d tineḍwa n yisem n uɣersiw « Ane ». Nufa-d 03 n wawalen i s ttsemmin aɣersiw-a. Tanḍa i iqwan s waṭas d aɣyul /ƔYL/ (Dallet J.M. PP. 11), isem-a iban-d akk di mraw n tudrin i nefren, tikwal yella iman-is deg 08 n yidgan, tikwal iban-d d yisem nniḍen deg 02 n yimukan, tanḍa-agi tsemḥalleq-d i tudrin i nefren. Tanḍa zayla /ZYL/ tban-d ala deg yiwet n taddart. Ad naf tanḍa nniḍen tagi d amerkub /RKB/ nemlal-it-id anagar deg yiwen n wadeg, d isem asuddim s tmerna n uwsil “am” i ureṭṭal i d-yekkan si taɛrabt “rakaba”.